[{"text_idx": "#000000", "text": "ElustiilRetseptidTervis ja iluTaimed ja o\u0303lid"}, {"text_idx": "#000001", "text": "Kuidas koristada kodu keemiavabalt \u2013 22 nippi"}, {"text_idx": "#000002", "text": "Kodu puhastamine keemiavabalt ei ole tegelikult eriti palju keerulisem kui teha seda kodukeemiat kasutades. Jah, see vo\u0303ib no\u0303uda esialgu harjumist, aga nii paraneb sinu kodu mikrokliima ja ka peres kasvavate laste jaoks on olukord turvalisem. Ei pea kartma, et nad kuskilt kapist mo\u0303ne kange kemikaali ka\u0308tte saavad ja seda suhu vo\u0303i silma topivad. Koristamisel vo\u0303ivad nad sinuga lausa kampa lu\u0308u\u0308a. Mida varem lapsi koduto\u0308o\u0308dega harjutada, seda parem. Lisaks, oleme ka varem puudutanud teemat o\u0303ige bakteriaalse tasakaalu olulisusest sinu kehas ja sellest, mis vo\u0303ib juhtuda ko\u0303iki baktereid liigselt ha\u0308vitades. Seda liigne kodukeemia kasutamine just teebki."}, {"text_idx": "#000003", "text": "Selle u\u0308le, kas looduslikul moel puhastamine on just sama to\u0303hus kui kanget keemilist vahendit kasutades \u2013 vo\u0303ib muidugi vaielda, aga ega enne ta\u0308pselt teada ei saa, kui ei proovi."}, {"text_idx": "#000004", "text": "Toomegi allolevalt a\u0308ra mo\u0303ned nipid, kuidas koristada kodu keemiavabalt ja loodame, et ehk leiad nende seast katsetamiseks va\u0308hemalt u\u0308he sobiva meetodi!"}, {"text_idx": "#000005", "text": "Va\u0308lja on pakutud mitmeid omatehtud keemiavabade puhastusvahendite retsepte millede segudes kasutatakse booraksit. Kuna selle aine kasutamine on vaieldav ja mingitel andemetel tervist kahjustav, siis ja\u0308tame praegu booraksit sisaldavate puhastusvahendite retseptid siit loost va\u0308lja ja keskendume kindlatele ainetele, mis kellelegi liiga ei tee. Paraku ja\u0308id ta\u0308nu sellele ka\u0308esolevast artiklist va\u0308lja ka ise tehtud pesupulber ja va\u0308idetavalt u\u0308limalt to\u0303hus ku\u0308u\u0308rimispasta, aga parem karta kui kahetseda."}, {"text_idx": "#000006", "text": "Alltoodud ained ja vahendid on ko\u0303ik kergesti ka\u0308ttesaadavad ning kestavad kaua. Keemiavaba koristamise puhul tasub ka\u0308epa\u0308rast hoida:"}, {"text_idx": "#000007", "text": "paari spray pudelit (ko\u0303ige ideaalsemal juhul vo\u0303iksid olla klaasist);"}, {"text_idx": "#000008", "text": "Vo\u0303id endale tsitruselise a\u0308a\u0308dika kontsentraadi valmis teha, siis on seda alati ka\u0308epa\u0308rast vo\u0303tta ja saad kontsentraati olenevalt puhastamist vajavast pinnast vastavalt vajadusele veega lahjendada. Selleks ta\u0308ida purk sidrunikoortega ja vala see u\u0308le so\u0308o\u0308gia\u0308a\u0308dikaga. Lase segul mo\u0303ned pa\u0308evad seista (maksimaalselt 2 na\u0308dalat) ja kurna sidrunikoored va\u0308lja. Vo\u0303id vedeliku u\u0308mber valada mo\u0303nda enda jaoks sobivamasse ja ka\u0308epa\u0308rasemasse pudelisse vo\u0303i anumasse. See segu to\u0308o\u0308tab lahjendatult veega akende, po\u0303randa ja teiste pindade puhastamiseks."}, {"text_idx": "#000009", "text": "Va\u0308ga mustade pindade ku\u0308u\u0308rimise jaoks sobib vahend, mis on tehtud so\u0308o\u0308gisoodast ja vesinikperoksiidist (3%). Vesinikku lisa soodale nii palju, et segu muutuks pasta taoliseks massiks. Selle vahendiga to\u0308o\u0308tades, pane kummikindad ka\u0308tte."}, {"text_idx": "#000010", "text": "Sega 1 osa so\u0308o\u0308gia\u0308a\u0308dikat 2 osa veega. Lisa umbes 1\u20444 saadud segust pesumasina loputusvahendi sahtlisse."}, {"text_idx": "#000011", "text": "Et hoida oma pesumasin ideaalses to\u0308o\u0308korras, peab seda regulaarselt puhastama. Selleks lisa tu\u0308hja pesumasinasse 80 g sidrunihapet, vali ko\u0303ige kuumema veega pesutsu\u0308kkel ja lase masinal end ise puhtaks pesta."}, {"text_idx": "#000012", "text": "Kasuta meresoola vo\u0303i ja\u0308mesoola segatuna va\u0308hese sidrunimahlaga ja ho\u0303o\u0303ru. Samuti vo\u0303id proovida so\u0308o\u0308gisoodast ja va\u0308hesest veest tehtud pastat. See peaks eemaldama tee ja kohvi randid tassidelt ja mustuse pottidelt-pannidelt."}, {"text_idx": "#000013", "text": "Ta\u0308ida no\u0303udepesumasinakindel anum 2 klaasita\u0308ie so\u0308o\u0308gia\u0308a\u0308dikaga ja pane see no\u0303udepesumasinas ko\u0303ige u\u0308lemisele riiulile. Vali ko\u0303ige kuumem pesutsu\u0308kkel ja pane masin ilma teiste no\u0303udeta to\u0308o\u0308le. Too meetod peaks masina puhtaks tegema ja eemaldama ka la\u0308ppunud lo\u0303hna."}, {"text_idx": "#000014", "text": "Ku\u0308lmkapi puhastamiseks kasuta segu, kus on pool kogust sidrunimahla ja pool kogust vett. Vo\u0303id segusse lisada ka natukene so\u0308o\u0308gisoodat, see aitab mustusel paremini lahti tulla."}, {"text_idx": "#000015", "text": "Veekeetja puhastamiseks lisa sinna piisavalt so\u0308o\u0308gia\u0308a\u0308dikat, et puhastamist vajav pind oleks kaetud. Aja a\u0308a\u0308dikas korra keema, vala va\u0308lja ja pa\u0308rast loputa kann hoolikalt."}, {"text_idx": "#000016", "text": "Mikrolaineahju sisemuse puhastamiseks pane 1 klaasita\u0308is a\u0308a\u0308dikat mikrolaineahju jaoks sobivasse anumasse ja ahi to\u0308o\u0308le. Lase a\u0308a\u0308dikal keema minna ja seal keeda kuniks sinu kodumasina sisemuse seinad on a\u0308a\u0308dika kondenseerunud auruga kaetud. Keskmiselt peaks see vo\u0303tma umbes 5 minutit. Pane ahi kinni ja lase a\u0308a\u0308dikal ahju seintel veel umbes 3 minutit mo\u0303juda. Vo\u0303ta ettevaatlikult anum a\u0308a\u0308dikaga va\u0308lja ja pu\u0308hi pinnad paberra\u0308ti vo\u0303i mikrofiiber lapiga puhtaks. See on va\u0308ga lihtne ja peaks va\u0308ga ha\u0308sti toimima."}, {"text_idx": "#000017", "text": "Et desinfitseerida oma lo\u0303ikelaud \u2013 ho\u0303o\u0303ru seda pooliku sidruniga ja puista u\u0308le meresoolaga. Lase 15 minutit seista ja ho\u0303o\u0303ru teise sidrunipoolega veel u\u0308ks kord u\u0308le. Lo\u0303petuseks loputa lo\u0303ikelaud sooja veega."}, {"text_idx": "#000018", "text": "Sega kokku 1\u20442 klaasi vett ja 1 klaas so\u0308o\u0308gisoodat. Kata saadud pastaga ahju sisemus ja ahju uks ning lase sel umbes 15 minutit liguneda. Siis loputa korralikult ja kuivata klaas pehme mikrofiiber lapiga. Vala so\u0308o\u0308gia\u0308a\u0308dikas piserduspudelisse ja pritsi seda mustaks ja\u0308a\u0308nud kohtadesse. Lase a\u0308a\u0308dikal enne a\u0308ra pu\u0308hkimist 15 minutit imbuda ja pu\u0308hi a\u0308ra puhta kuiva lapiga."}, {"text_idx": "#000019", "text": "10. Siseruumide lo\u0303hnastamine naturaalsel moel"}, {"text_idx": "#000020", "text": "Lase va\u0308ikeses kastmepannis vo\u0303i muus sobivas anumas va\u0308hese veega keema ja ja\u0308ta va\u0308ikesele tulele podisema mo\u0303ned tugeva lo\u0303hnaga naturaalsed loodussaadused (vaata, et vesi pa\u0308ris a\u0308ra ei aurustuks)."}, {"text_idx": "#000021", "text": "1 viilutatud sidrun, 2 tl rosmariini ja suts vanillaesentsi.\n1 viilutatud laim ja 1 viilutatud ingverijuur.\n1 viilutatud apelsin, 1 tl kaneeli, natuke muskaati ja nelki."}, {"text_idx": "#000022", "text": "Pane so\u0308o\u0308gia\u0308a\u0308dikas kilekotti ja seo see u\u0308mber dus\u030cs\u030ciotsiku nii, et terve dus\u030cs\u030ciotsik oleks a\u0308a\u0308dika sees. Tee seda o\u0303htul, sest otsik tahab a\u0308a\u0308dika sees liguneda umbes 12 tundi. Kui aeg on mo\u0308o\u0308dunud eemalda ettevaatlikult kott a\u0308a\u0308dikaga ja vala sisu kraanikausist alla. Selle meetodiga peaks otsikult vee ja katlakivi ja\u0308a\u0308gid kaduma!"}, {"text_idx": "#000023", "text": "12. Keraamilised plaadid ja vuugid"}, {"text_idx": "#000024", "text": "Vuuke saab puhtaks kui ja\u0308tta sinna mo\u0303neks minutiks peale so\u0308o\u0308gisooda ja so\u0308o\u0308gia\u0308a\u0308dika lahus. Pa\u0308rast mo\u0303juaega tuleb need muidugi sooja veega loputada ja kuivatada. Vuugid vo\u0303ib puhtaks ho\u0303o\u0303ruda ka so\u0308o\u0308gisooda sisse kastetud hambaharjaga. Vo\u0303i kokku segada 3 osa so\u0308o\u0308gisoodat 1 osa veega ning laotada see pasta puhastamist vajavatele pindadele. Peale seda kui pasta on mo\u0303ni aeg seisnud, on vuuke lihtsam hambaharjaga puhastada. Pasta u\u0308leja\u0308a\u0308gid eemalda pesuka\u0308sna ja sooja veega. Kord na\u0308dalas vo\u0303ib plaadi pindu ho\u0303o\u0303ruda pooliku sidruniga ja ja\u0308tta sidrunimahl plaatidele umbes 15 minutiks, siis loputa ja kuivata plaadid."}, {"text_idx": "#000025", "text": "Kui kodus on va\u0308ikesed lapsed, siis oled selle probleemiga to\u0303ena\u0308oliselt tuttav. Madratsit pesta on raske, aga vo\u0303id proovida ja\u0308rgmist nippi. Sul on vaja tu\u0308hja spray pudelit, 237 ml vesinikperoksiidi (3%), 45 g so\u0308o\u0308gisoodat ja tilk ka\u0308tepesuseepi."}, {"text_idx": "#000026", "text": "Vala ko\u0303ik koostisosad spray pudelisse, aga a\u0308ra raputa pudelit. Kasuta segu a\u0308ra 20 minuti jooksul ja a\u0308ra ja\u0308ta seda seisma ja\u0308rgmiseks korraks. See segu to\u0308o\u0308tab ainult siis, kui see kohe a\u0308ra kasutada, sest sealsed ained on koos aktiivsed ainult lu\u0308hikest aega. Kui oled segu madratsile piserdanud, peaksid na\u0308gema, et plekk kaob 5 \u2013 10 minuti jooksul. Kui madrats on kuivanud ja na\u0308ed madratsil so\u0308o\u0308gisooda ja\u0308a\u0308ke, siis pu\u0308hi need a\u0308ra vo\u0303i ima tolmuimejaga."}, {"text_idx": "#000027", "text": "14. Madratsid ja polsterdatud mo\u0308o\u0308bel"}, {"text_idx": "#000028", "text": "Et va\u0308rskendada oma madratsit vo\u0303i sohvat pane so\u0308o\u0308gisooda mo\u0303nda augulise kaanega purki ja lisa sinna natuke eeterlikku o\u0303li. Hea une jaoks soovitatakse lavendlit. Teepuuo\u0303li aitab ha\u0308vitada vo\u0303imalikke mittesoovitud organisme sinu madratsi sisemuses. Puista lihtsalt segu soovitud pindadele ja lase sel umbes tund seista. Siis ima tolmuimejaga puhtaks."}, {"text_idx": "#000029", "text": "Vaiba puhastamiseks kasuta so\u0308o\u0308gisoodat ja maisita\u0308rklist. Puista segatud sooda ja maisita\u0308rklise segu vaibale, lase seista 15 minutit ja siis puhasta tolmuimejaga. See meetod peaks aitama lahti saada mustusest ja ebameeldivast lo\u0303hnast."}, {"text_idx": "#000030", "text": "Puit ja laminaatpo\u0303randate puhastamine a\u0308a\u0308dika ja vee seguga on parim viis anda neile tuttuus va\u0308ljana\u0308gemine. Sega kokku 1\u20444 koguse so\u0308o\u0308gia\u0308a\u0308dika kohta 1 kogus vett ja po\u0303randapuhastusvahend ongi valmis. A\u0308a\u0308dikat vo\u0303id lisada ka natuke va\u0308hem, see oleneb po\u0303randate mustustest. Just enda kodu puhastamiseks o\u0303ige vahekorra teada saamine selgub katse eksituse meetodil. Soovi korral vo\u0303id lahusesse hea lo\u0303hna saamiseks lisada natuke mo\u0303nda oma lemmikut eeterlikku o\u0303li. A\u0308ra karda a\u0308a\u0308dika lo\u0303hna pa\u0308rast. Kui po\u0303randad on kuivanud, siis see kaob."}, {"text_idx": "#000031", "text": "Puitpinnad saab puhtaks poleerida pehme lapiga kuhu peale on tilgutatud natuke so\u0308o\u0308gia\u0308a\u0308dikat ja oliivio\u0303li."}, {"text_idx": "#000032", "text": "Kui aknad ei ole va\u0308ga mustad, siis ko\u0303ige kergem on neid puhastada lihtsalt mikrofiiber lapiga. Ainuke asi mida vajad on natuke vett lapi niisutamiseks. Mikrofiiber ei ja\u0308ta akendele triipe ega puuvillakiude."}, {"text_idx": "#000033", "text": "Aknaid vo\u0303ib pesta ka vee ja so\u0308o\u0308gia\u0308a\u0308dika lahusega. Tee endale spray pudelisse lahus, kus on pool vett ja pool so\u0308o\u0308gia\u0308a\u0308dikat vo\u0303i lahjenda u\u0308laltoodud tsitruse ja a\u0308a\u0308dika kontsentraati u\u0308ks u\u0308hele."}, {"text_idx": "#000034", "text": "Kui aknad on va\u0308ga mustad, siis parim viis nende puhtaks saamiseks on kasutada vee ja ammoniaagi lahust. Sega 1 osa ammoniaaki 10 osa veega. Peale akende puhastamist kuivata need korralikult mikrofiiber lapi vo\u0303i paberra\u0308tiga. Veel u\u0308ks viis akendelt mustuse puhastamiseks on kasutada toorest kartulit. Lihtsalt lo\u0303ika kartul pooleks ja ho\u0303o\u0303ru sellega akent. Siis pu\u0308hi puhta ra\u0308tikuga kartulimahl aknalt a\u0308ra."}, {"text_idx": "#000035", "text": "Et peeglid la\u0308ikima lu\u0308u\u0308a vajad sama vee ja a\u0308a\u0308dika segu, millest ra\u0308a\u0308kisime aknaklaaside puhastamise all, aga lisa sinna lihtsalt 2 tl alkoholi juurde."}, {"text_idx": "#000036", "text": "Vala kraanikauss kuuma vett ta\u0308is, lisa sinna va\u0308hemalt 1 klaasita\u0308is so\u0308o\u0308gia\u0308a\u0308dikat ja lase sel umbes pool tundi liguneda. Tee so\u0308o\u0308gisoodast ja veest pasta ning ho\u0303o\u0303ru pesuka\u0308sna ja pastaga kraanikausi pinnad u\u0308le. Peale loputamist vo\u0303id tilgakese oliivio\u0303liga niisutatud lapiga kraanikausi la\u0308ikima lu\u0308u\u0308a. Muuseas, o\u0303liga niisutatud lapiga la\u0308ikima lo\u0308o\u0308mine to\u0308o\u0308tab ka teiste metalsete pindade puhul (o\u0303hukoguja, ahju uks va\u0308ljastpoolt jne.)."}, {"text_idx": "#000037", "text": "Kalla terve pakk so\u0308o\u0308gisoodat potti ja lase sel seal va\u0308hemalt 1 tund liguneda. Peale seda kalla potti klaas so\u0308o\u0308gia\u0308a\u0308dikat, lase 5 minutit seista ja to\u0303mba vett peale. Kui pott pole just va\u0308ga must, siis sellest nipist peaks abi saama ilma ku\u0308u\u0308rimata. Ra\u0308a\u0308gitakse, et WC potti saab puhastada ka kallates sinna sisse Coca-Colat."}, {"text_idx": "#000038", "text": "Et eemaldada ebameeldiv lo\u0303hn a\u0308ravoolutorust, siis puista torusse so\u0308o\u0308gisoodat ja sinna ja\u0308rgi paar klaasita\u0308it sooja so\u0308o\u0308gia\u0308a\u0308dikat. Kui kallad a\u0308ravoolutorusse kuuma a\u0308a\u0308dikat, mida kasutasid just veekeetja vo\u0303i mikrolaineahju puhastamiseks, siis tapad kaks ka\u0308rbest u\u0308he hoobiga."}, {"text_idx": "#000039", "text": "Harjumuste muutmine on u\u0308limalt raske ja seda saab teha ainult a\u0308a\u0308rmise tahte vo\u0303i vajaduse korral. Jah, domestost WC potti kallata on kordades lihtsam kui a\u0308a\u0308dika ja soodaga jukerdamine. Seda enam, et tulemus on lausa imetlusva\u0308a\u0308rne, aga..."}, {"text_idx": "#000040", "text": "Kui vahetad kasvo\u0303i u\u0308he harjumuspa\u0308rase koristamise viisi, kus kasutad kodukeemiat \u2013 va\u0308lja loodusliku meetodi vastu, siis saavad sinu lapsed, lapselapsed ja lapselapselapsed tulevikus elada nii mitmes mo\u0303ttes paremas keskkonnas."}, {"text_idx": "#000041", "text": "SILDIDahju puhastaminekeemiavaba koristaminekraanikausi puhastaminemadratsi puhastaminemikrouuni puhastusno\u0303udepesumasina puhastamineO\u0308ko puhastusvahendidpesumasina puhastaminepo\u0303randa puhastaminevaiba puhastamineveekeetja puhastamine"}, {"text_idx": "#000042", "text": "Kanepi tarvitamine Eesti noorte seas ja selle kahjulik mo\u0303ju enne 25. eluaastat"}, {"text_idx": "#000043", "text": "Vahemere dieet ja selle mo\u0303ju 2. tu\u0308u\u0308bi diabeedi tekkeriskile"}]